Diari Oficial de la Generalitat Valenciana


Sumari del DOGV 7115, del 20-09-2013 (2013/8992)

RESOLUCIÓ d'11 de setembre de 2013, de la Direcció General d'Administració Local, per la qual es publiquen la convocatòria i les bases per a la provisió pel sistema de lliure designació del lloc de secretari general del Ple de l'Ajuntament de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7115

Data del DOGV
:   20-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8992


Data del document
:   11-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * concurs administratiu

RESOLUCIÓ d'11 de setembre de 2013, de la Direcció General d'Administració Local, per la qual es publiquen la convocatòria i les bases per a la provisió pel sistema de lliure designació del lloc de secretari general del Ple de l'Ajuntament de Castelló de la Plana. [2013/8992]  
  
Efectuada per la Junta de Govern Local de l'Ajuntament de Castelló de la Plana la convocatòria per a la provisió pel sistema de lliure designació del lloc de secretari general del Ple d'esta corporació i aprovades les seues bases en la sessió ordinària que va tindre lloc el dia 2 d'agost de 2013, de conformitat amb el que establix la disposició addicional segona, apartat 5.2, de la Llei 7/2007, de 12 d'abril, de l'Estatut Bàsic de l'Empleat Públic; l'article 172.1 i 3 de la Llei 8/2010, del 23 de juny, de la Generalitat, de Règim Local de la Comunitat Valenciana; la disposició addicional 7a. de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; l'article 28 del Reial Decret 1732/1994, de 29 de juliol, i l'article 48 del Decret 32/2013, de 8 de febrer, del Consell, resolc:  
  
  
Primer  
Publicar la convocatòria per a la provisió pel sistema de lliure designació del lloc de secretari general del Ple de l'Ajuntament de Castelló de la Plana, i les bases que han de regir-la i que s'indiquen en l'annex d'esta resolució.  
  
Segon  
La convocatòria i les bases d'esta a les quals fa referència esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que establix la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 11 de setembre de 2013.- El director general d'Administració Local: Vicente Saurí Martí.  
  
  
  
ANNEX  
  
Bases que han de regir la convocatòria per a la provisió reglamentària del lloc de treball de secretari general del Ple entre funcionaris amb habilitació de caràcter estatal, subescala de secretaria, categoria superior.  
  
I. Objecte  
Estes bases tenen per objecte regir la convocatòria a efectuar per la Junta de Govern Local de l'Ajuntament per a cobrir pel sistema de convocatòria pública i lliure designació previst en la disposició addicional segona, apartat 5.2, de la Llei 7/2007, de 12 d'abril, de l'Estatut Bàsic de l'Empleat Públic, de conformitat amb la disposició addicional 7a. de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com els articles 172.1 i 3 de la Llei 8/2010, de 23 de juny, de la Generalitat de Règim Local de la Comunitat Valenciana, i l'article 48 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana; del següent lloc reservat a funcionari d'administració local amb habilitació de caràcter estatal les dades del qual s'expressen a continuació:  
  
Corporació: Ajuntament de Castelló de la Plana.  
Denominació: secretari general del Ple.  
Classe: primera.  
Nivell complement de destinació: 30.  
Complement específic anual: 46.289,03 €/anuals.  
El lloc de treball a cobrir està inclòs en la relació de llocs de treball de l'Ajuntament de Castelló de la Plana, i el seu sistema de provisió és el de lliure designació entre el personal funcionari pertanyent a l'escala d'administració local amb habilitació de caràcter estatal de la subescala de secretaria, categoria superior.  
II. Requisits  
1. Serà requisit per a concórrer a la convocatòria i poder exercir el lloc, si és nomenat/nomenada, estar integrat/integrada en l'escala d'habilitació de caràcter estatal, subescala secretaria, categoria superior.  
  
No obstant això, també podran concórrer els secretaris no integrats d'acord amb el que s'ha prescrit en la disposició transitòria primera núm. 2 a del Reial Decret 1174/1987, de 18 de setembre, sobre règim jurídic dels funcionaris d'administració local amb habilitació de caràcter nacional.  
2. No podran concórrer a esta convocatòria els funcionaris que estiguen compresos en qualsevol dels supòsits que assenyala l'article 18.3 del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter estatal.  
III. Convocatòria  
La convocatòria serà aprovada per la Junta de Govern Local i remesa a la Conselleria de Presidència i Agricultura, Pesca, Alimentació i Aigua, Direcció General d'Administració Local per a la seua íntegra publicació en el Diari Oficial de la Comunitat Valenciana.  
IV. Sol·licituds  
1. Les sol·licituds es dirigiran a l'alcalde president de l'Ajuntament de Castelló de la Plana, dins dels 15 dies naturals següents al de la data de la publicació en el DOCV.  
2. A més del contingut mínim previst en l'article 70.1 de la Llei 30/1992 de Règim Jurídic de les Administracions Públiques i del Procediment Administratiu Comú, en la sol·licitud s'haurà d'indicar el número de registre personal, la situació administrativa en què està el mateix sol·licitant, així com la seua destinació.  
3. Juntament amb la sol·licitud, aquells que participen hauran d'adjuntar els requisits, degudament acreditats, a què fa referència la base II, així com tots els altres documents que, a juí del sol·licitant, es consideren pertinents amb vista a demostrar la seua idoneïtat per a ocupar el lloc convocat.   
V. Nomenament  
1. Conclòs el termini de presentació de sol·licituds, i després dels informes previs corresponents, la Junta de Govern Local procedirà, si és el cas, i després de la constatació prèvia de la concurrència dels requisits exigits en la convocatòria, a dictar la resolució corresponent en el termini d'un mes. Esta resolució serà motivada en referència amb el compliment, per part del candidat elegit, dels requisits i les especificacions exigits en la convocatòria i de la competència per a procedir al nomenament.   
2. D'esta resolució es donarà compte al Ple de l'Ajuntament i trasllat a la Direcció General d'Administració Local de la Conselleria de Presidència i Agricultura, Pesca, Alimentació i Aigua, per a la publicació en el DOCV.  
VI. Presa de possessió  
El termini de la presa de possessió serà l'establit en l'article 34 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
VII. Normativa supletòria  
En allò no previst en estes bases, serà aplicable el capítol V del Reial Decret 1732/94, de 29 de juliol, i les prescripcions corresponents del Reglament general d'ingrés del personal al servici de l'administració general de l'Estat i de provisió de llocs de treball i promoció professional dels funcionaris civils de l'administració general de l'Estat, aprovat pel Reial Decret 364/95, de 10 de març.  
  
VIII. Impugnació  
Contra estes bases, que són definitives en via administrativa, i de conformitat amb el que establix la Llei reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, els interessats podran interposar un dels recursos següents:  
  
A) Amb caràcter potestatiu, recurs de reposició davant del mateix òrgan que va dictar l'acte objecte de recurs, en el termini d'un mes comptador des de l'endemà de la publicació en el DOCV.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i es podrà interposar recurs contenciós administratiu, davant del Jutjat Contenciós Administratiu, en el termini de sis mesos.  
B) Recurs contenciós administratiu davant del Jutjat Contenciós Administratiu de Castelló, que per orde de repartiment corresponga, dins del termini de dos mesos des de l'endemà de la publicació en el DOCV.  
Tot això sense perjuí que els interessats puguen exercitar qualsevol altre recurs o acció que estimen procedent, en virtut del que establix l'article 58.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.